**โครงการอบรมยุวมัคคุเทศก์ กิจกรรมพัฒนาศักยภาพผู้นำเยาวชนบ้านโคกโก่ง**

**อำเภอกุฉินารายณ์ จังหวัดกาฬสินธ์ุ งบประมาณ พ.ศ. 2563**

หมู่บ้านวัฒนธรรมผู้ไทโคกโก่ง ตำบลกุดหว้า อำเภอกุฉินารายณ์ เริ่มให้บริการการท่องเท่ียวรูปแบบโฮมสเตย์หรือการบริการที่พักแบบสัมผสัวิถีชีวิตชนบท (Home stay) มาตั้งแต่ปี พ.ศ. 2543 และในปี พ.ศ. 2550 หมู่บ้านวัฒนธรรมผู้ไทโคกโก่งได้ผ่านการประเมินมาตรฐานโฮมสเตย์ไทยและรับใบประกาศการผ่านเกณฑ์ของททท. เรียบร้อยแล้ว แต่ปัญหาปัจจุบันของหมู่บ้านวัฒนธรรมผู้ไทโคกโก่งคือการขาดการพัฒนาทางด้านการท่องเที่ยวของชุมชนในเรื่องการให้ข้อมูลข่าวสาร การเป็นเจ้าบ้านที่ดีและการสื่อความหมาย ดังนั้นการพัฒนามัคคุเทศก์ท้องถิ่น จึงเป็นประเด็นสำคัญที่ต้องให้ความสนใจ ทั้งนี้มัคคุเทศก์เป็นผู้ที่มีความสำคัญต่ออุตสาหกรรมท่องเที่ยวค่อนข้างมาก เนื่องจากมีโอกาสได้ใกล้ชิดกับนักท่องเที่ยว สามารถสร้างความไว้เนื้อเชื่อใจตลอดจนสร้างความพึงพอใจให้แก่นักท่องเที่ยวได้ง่าย มีคำกล่าว่า "มัคคุเทศก์ทำหน้าที่เหมือนกับเป็นฑูตหรือเป็นผู้แทนของคนในประเทศหรือในท้องถิ่น” ซึ่งก็เป็นความจริง เพราะนักท่องเที่ยวมักไม่ค่อยมีโอกาสได้ติดต่อใกล้ชิดกับคนในท้องถิ่นได้มากเท่ากับมัคคุเทศก์ ถ้าหากได้มัคคุเทศก์ที่ดี ความรู้สึกพึงพอใจในการท่องเที่ยวตลอดจนความประทับใจในด้านต่าง ๆ ย่อมส่งผลไปถึงความรู้สึกที่ดีต่อประเทศหรือท้องถิ่นที่นักท่องเที่ยวนั้นๆด้วย

"กิจกรรมค่ายพัฒนาศักยภาพผู้นำเยาวชนบ้านโคกโก่ง” มุ่งเน้นส่งเสริมศักยภาพของเยาวชนในชุมชนบ้านโคกโก่ง อำเภอกุฉินารายณ์ จังหวัดกาฬสินธ์ุ โดยการอบรมและทำกิจกรรมต่างๆ เพื่อเป็นการพัฒนาทรัพยากรมนุษย์ด้านการเป็นผู้นำชมแหล่งท่องเที่ยวของตน เนื่องจากเด็กและเยาวชนเป็นปัจจัยสำคัญที่จะพัฒนาคุณภาพชีวิตและความเป็นอยู่ของประชาชนเพื่อรองรับความเจริญก้าวหน้าในยุคไทยแลนด์ 4.0 ดังนั้น กิจกรรมค่ายพัฒนาศักยภาพผู้นำเยาวชนบ้านโคกโก่งเป็นการส่งเสริมให้แกนนำเยาวชนได้รู้จักตนเอง รู้จักประวัติความเป็นมาของท้องถิ่นและชุมชนจนสามารถนำความรู้ไปใช้ในการเป็นยุวมัคคุเทศก์ จึงเป็นการส่งเสริมการเรียนรู้ตลอดชีวิต รวมทั้งยังเป็นการปลูกฝังให้ผู้เข้าร่วมกิจกรรม มีความรัก เห็นคุณค่าและหวงแหนต่อชุมชนท้องถิ่นและบ้านเกิด มีจิตสำนึกที่จะอนุรักษ์และพัฒนาท้องถิ่นให้เกิดความยั่งยืน ผู้เข้าร่วมโครงการจะได้รับประสบการณ์จริง ได้รับการฝึกปฏิบัติให้คิดเป็น ทำเป็น ฝึกกระบวนการคิด การจัดการ การเผชิญสถานการณ์และสามารถนำความรู้ที่ได้รับไปประยุกต์ใช้ให้เกิดประโยชน์ทั้งในชีวิตประจำวันและอนาคต

**วัตถุประสงค์**

1. เพื่อผลิตยุวมัคคุเทศก์ชุมชนบ้านโคกโก่งให้มีคุณภาพ จรรยาบรรณ สร้างความประทับใจแก่นักท่องเที่ยว

2. เพื่อจัดอบรมเพื่อพัฒนาศักยภาพของเยาวชนในชุมชนบ้านโคกโก่ง ให้มีความรู้ความสามารถ มีทักษะในการเล่าเรื่องราวเป็นมัคคุเทศก์ท้องถิ่น  
3. เพื่อส่งเสริมการท่องเที่ยวและสร้างงานสร้างรายได้ให้แก่ชุมชนและสังคม

**เป้าหมายเชิงปริมาณ**

๑. รวบรวมข้อมูลประวัติความเป็นมา เรื่องราวที่เกี่ยวข้อง การตั้งถิ่นฐาน วัฒนธรรมประเพณี มรดกภูมิปัญญาท้องถิ่น การเชื่อมโยงในอดีต สภาพปัจจุบันตามบริบท แหล่งท่องเที่ยวของชุมชนบ้านโคกโก่ง จังหวัดกาฬสินธุ์

2. จัดกิจกรรมค่ายพัฒนาศักยภาพผู้นำเยาวชนบ้านโคกโก่ง จำนวนผู้เข้าอบรม ๕๐ คน มีหลักสูตรยุวมัคคุเทศก์ของชุมชนบ้านบ้านโคกโก่ง ๑ หลักสูตร

**เป้าหมายเชิงคุณภาพ**

๑. เยาวชนและคนในชุมชนสามารถเผยแพร่ ประชาสัมพันธ์ข้อมูลเกี่ยวกับวิถีชีวิตชุมชน ประวัติศาสตร์ ศิลปวัฒนธรรม ประเพณี ความเชื่อ ภูมิปัญญาท้องถิ่น และทรัพยากรธรรมชาติในชุมชนที่ดำเนินการด้านการท่องเที่ยวโดยชุมชนให้แก่นักท่องเที่ยวและผู้ที่สนใจได้รับทราบ

๒. เด็ก เยาวชนของจังหวัดกาฬสินธุ์ มีความรู้ความเข้าใจและมีทักษะในการสื่อสารเพื่อการเป็นมัคคุเทศก์เพื่อส่งเสริมการท่องเที่ยวของจังหวัดกาฬสินธุ์

3. นิสิตได้ใช้ความรู้ในการฝึกอบรมยุวมัคคุเทศก์

4. นิสิตสามารถนำผลงานไปต่อยอดในการฝึกงานและประกอบอาชีพในอนาคต

5. เกิดการบูรณาการระหว่างชุมชนและสถาบันการศึกษา

**สถานที่ดำเนินงาน** ชุมชนบ้านโคกโก่ง อำเภอกุฉินารายณ์ จังหวัดกาฬสินธุ์ระยะเวลาดำเนินการ 4 เดือน

**กิจกรรมที่ 1.** รวบรวมข้อมูลประวัติความเป็นมา เรื่องราวที่เกี่ยวข้อง การตั้งถิ่นฐาน วัฒนธรรมประเพณี มรดกภูมิปัญญาท้องถิ่น การเชื่อมโยงในอดีต สภาพปัจจุบันตามบริบท แหล่งท่องเที่ยวของชุมชนบ้านโคกโก่ง จังหวัดกาฬสินธุ์

ใช้เวลา 1 เดือน

**กิจกรรมที่ ๒** จัดประชุมเสวนา ใช้เวลา ๒ วัน ๑ คืน ใช้เวลาสรุปรายงาน ๑๕ วัน

**กิจกรรมที่ ๓** ร่างหลักสูตรยุวมัคคุเทศก์ชุมชน ใช้เวลา 2 เดือน

**กิจกรรมที่ ๔** จัดกิจกรรมค่ายพัฒนาศักยภาพผู้นำเยาวชนบ้านโคกโก่ง จำนวน ๓ วัน ๒ คืน ใช้เวลาสรุปรายงาน 10วัน

**กิจกรรมที่ดำเนินการ**

**กิจกรรม ระยะเวลา งบประมาณ ผู้รับผิดชอบ**

๑. รวบรวม เรียบเรียงประวัติศาสตร์ ตำนาน สังคมและวัฒนธรรม ภูมิปัญญาของชุมชน ๑ เดือน

งบประมาณ ๒๐,๐๐๐ บาท

ผู้รับผิดชอบกิจกรรม นายพจนวราภรณ์ เขจรเนศ

๒. จัดประชุมเสวนาเชิงปฏิบัติการนักวิชาการ โดยเลือกผู้ที่มีความชำนาญเกี่ยวกับภูมิปัญญาท้องถิ่น ในด้านต่างๆ เช่น ด้านประวัติศาสตร์ วัฒนธรรม พิธีกรรมทางศาสนาและความเชื่อ ด้านคหกรรม ด้านการเกษตร ด้านศิลปวัฒนธรรมท้องถิ่น เรื่องเล่าร่วมกับชุมชน ๒ วัน ๑ คืน งบประมาณ ๑29,๐๐๐ บาท

ผู้รับผิดชอบกิจกรรม อ.สุวคนธ์ สมไพรพิทักษ์

๓. ร่างหลักสูตรยุวมัคคุเทศก์ชุมชน 2 เดือน งบประมาณ 50,000 บาท

ผู้รับผิดชอบกิจกรรม อ. พิชญ์จิรา อุ่นใจ

๔ จัดกิจกรรมค่ายพัฒนาศักยภาพผู้นำเยาวชนบ้านโคกโก่ง ๓ วัน ๒ คืน งบประมาณ 154,000 บาท

ผู้รับผิดชอบกิจกรรม อ.ดร.พิมพ์อมร นิยมค้า

**รวม 353,000 บาท**

**งบประมาณ/รายละเอียดค่าใช้จ่าย**

**กิจกรรมที่ ๑** ค่าจ้างเหมาในการรวบรวม เรียบเรียงประวัติศาสตร์ ตำนาน สังคมและวัฒนธรรม ภูมิปัญญาของชุมชนและความเชื่อมโยงอดีตและปัจจุบัน **เป็นเงิน ๒๐,๐๐๐ บาท**

**กิจกรรมที่ ๒** จัดประชุมเสวนาเชิงปฏิบัติการนักวิชาการ โดยเลือกผู้ที่มีความชำนาญเกี่ยวกับภูมิปัญญาท้องถิ่น ในด้านต่างๆ เช่น ด้านประวัติศาสตร์ วัฒนธรรม พิธีกรรมทางศาสนาและความเชื่อ ด้านคหกรรม ด้านการเกษตร ด้านศิลปวัฒนธรรมท้องถิ่น เรื่องเล่าร่วมกับชุมชน

จำนวน ๒ วัน ๑ คืน

**รายละเอียดกิจกรรมและรายละเอียดค่าใช้จ่าย**

**-**  อาจารย์และนิสิตภาควิชาอุตสาหกรรมบริการลงพื้นที่ศึกษาพื้นที่เป้าหมายและทำความเข้าใจกับบุคลในพื้นที่เป็นเงิน 10,๐๐๐ บาท

- นิสิตจัดเวทีปฏิบัติการอย่างมีส่วนร่วม โดยเชิญนักวิชาการที่เป็นปราชญ์หรือผู้นำชุมชนที่มีภูมิปัญญาเข้าใจในองค์ความรู้ที่เป็นอัตลักษณ์ของชุมชนในจังหวัดกาฬสินธ์ จำนวน 15 คน นักวิชาการด้านประวัติศาสตร์นอกจังหวัดกาฬสินธุ์ ๕ คน คนประชาชนทั่วไปในชุมชน ๓๐ คน

- ค่าเบี้ยเลี้ยง ค่าที่พัก และยานพาหนะ จำนวน ๕๐ คนๆละ ๑,๕๐๐ บาท เป็นเงิน ๗๕,๐๐๐ บาท

- ค่าสถานที่จัดประชุม (ค่าน้ำ ค่าไฟ เครื่องเสียง และอุปกรณ์อื่นๆ) เป็นเงิน ๕,๐๐๐ บาท

- ค่าอาหารกลางวันผู้เข้าร่วมเสวนาเชิงปฏิบัติการ จำนวน ๒ วัน ผู้เข้าร่วมจำนวน ๕๐ คนๆละ ๘๐ บาท เป็นเงิน ๘,๐๐๐ บาท

- ค่าอาหารว่าง จำนวน ๔ มื้อๆละ 30 บาท 6,๐๐๐บาท

- ค่าตอบแทนนักวิชาการด้านประวัติศาสตร์ จำนวน ๑๐ คนๆละ 2,000 บาท เป็นเงิน ๒๐,๐๐๐บาท

- ค่าใช้สอยอื่นๆ 5,๐๐๐บาท

**รวมทั้งสิ้น 129,000 บาท**

**หมายเหตุ** ถัวจ่ายทุกรายการ

**กิจกรรมที่ ๓** จ้างเหมาในการร่างหลักสูตรยุวมัคคุเทศก์ชุมชน **เป็นเงิน 50,๐๐๐ บาท**

* ค่าตอบแทนผู้ทรงคุณวุฒิ ค่าเดินทาง ค่าที่พัก ค่าอาหารและเครื่องดื่ม ค่าจัดทำคู่มือหลักสูตรยุวมัคคุเทศก์ชุมชน

**หมายเหตุ** ถัวจ่ายทุกรายการ

**กิจกรรมที่ ๔** จัดกิจกรรมค่ายพัฒนาศักยภาพผู้นำเยาวชนบ้านโคกโก่ง จำนวน ๓ วัน ๒ คืน ผู้เข้าอบรม เด็ก เยาวชน ผู้ที่สนใจ จำนวน ๕๐ คน

**รายละเอียดกิจกรรมและรายละเอียดค่าใช้จ่าย**

- ค่าเบี้ยเลี้ยง ค่าที่พักและยานพาหนะ จำนวน จำนวน ๕๐ คนๆละ ๒,๐๐๐บาท เป็นเงิน ๑๐๐,๐๐๐ บาท

- ค่าสถานที่จัดประชุม (ค่าน้ำ ค่าไฟ เครื่องเสียง และอุปกรณ์อื่นๆ) เป็นเงิน 5,๐๐๐บาท

- ค่าอาหารกลางวันผู้เข้าร่วมอบรมจำนวน ๓ วัน ผู้เข้าร่วมอบรมจำนวน ๕๐ คนๆละ ๘๐ บาท เป็นเงิน ๑๒,๐๐๐ บาท

- ค่าอาหารว่าง จำนวน ๖ มื้อๆละ 30 บาท เป็นเงิน 9,000 บาท

* ค่าตอบแทนวิทยากรจำนวน ๕ คนๆละ ๓,๐๐๐บาท เป็นเงิน ๑๕,๐๐๐ บาท
* ค่าตอบแทนผู้ช่วยวิทยากร 8 คนๆละ 2,000 บาท เป็นเงิน 8,000 บาท

- ค่าใช้สอยอื่น เป็นเงิน 5,๐๐๐ บาท

**รวมทั้งสิ้น 154,000 บาท**

**หมายเหตุ** ถัวจ่ายทุกรายการ

**รวมทั้งสิ้น 353,000 บาท**

**ผลผลิตที่เกิดจากโครงการ**

๑. ได้คู่มือสำหรับเผยแพร่ ถ่ายทอดองค์ความรู้เกี่ยวกับวิถีชีวิตชุมชน ประวัติศาสตร์ ศิลปวัฒนธรรม ประเพณี ความเชื่อ ภูมิปัญญาท้องถิ่น และทรัพยากรธรรมชาติในชุมชนที่ดำเนินการด้านการท่องเที่ยวโดยชุมชนจำนวน ๑ เล่ม

๒. มีเครือข่ายยุวมัคคุเทศก์

๓. ได้หลักสูตรยุวมัคคุเทศก์ชุมชนบ้านโคกโก่ง อำเภอกุฉินารายณ์ จังหวัดกาฬสินธุ์

๔. มียุวมัคคุเทศก์ชุมชน ที่ผ่านการอบรม จำนวน ๕๐ คน

5. อาจารย์และนิสิตสามารถพัฒนาศักยภาพด้านบริการวิชาการเพื่อพัฒนาท้อองถิ่นจนไปสู่งานวิจัยได้

**ประโยชน์ที่คาดว่าจะได้รับ**

1. เยาวชนบ้านโคกโก่งได้รู้จักทรัพยากรการท่องเที่ยวของท้องถิ่น และมีความรู้ความสามารถ ทักษะในการ นำเสนอแหล่งท่องเที่ยวประวัติศาสตร์ มรดกทางวัฒนธรรม และภูมิปัญญาท้องถิ่นได้อย่างถูกต้องถามหลักวิชาการ

2. เพื่อสร้างความตระหนักในการอนุรักษ์และพัฒนาทรัพยากรการท่องเที่ยวท้องถิ่นให้แก่เยาวชนบ้านโคกโก่ง

3. เยาวชนบ้านโคกโก่งได้รับการสร้างเสริมประสบการณ์ด้านการท่องเที่ยว  
4. เกิดการสร้างงานและความภาคภูมิใจให้แก่เยาวชนบ้านโคกโก่ง

**การติดตามประเมินผล :** **วิธีการ**

1. ติดตามจากจำนวนนิสิตที่ลงทะเบียนเรียนในรายวิชา ใบลงทะเบียนเข้าร่วมกิจกรรม ชั่วโมงกิจกรรม

2. จำนวนเยาวชนที่เข้าร่วมสามารถถ่ายทอดนำชมชุมชนตนเองได้ในระดับดี

3. ประเมินผลความพึงพอใจผู้เข้าร่วมอบรม ประชาชนที่อยู่ในพื้นที่ นักท่องเที่ยวที่มาเที่ยว

4. สรุปผลการดำเนินโครงการ

**เครื่องมือ**

1. ใบลงทะเบียนเรียนในรายวิชา ใบลงทะเบียนเข้าร่วมกิจกรรม

2. สติ๊กเกอร์นับจำนวนผู้เข้าร่วมอบรม

3. แบบสอบถามความพึงพอใจผู้เข้าร่วมอบรม ประชาชนที่อยู่ในพื้นที่ นักท่องเที่ยวที่มาเที่ยว

**ผู้รับผิดชอบโครงการ**

อ. ดร. พิมพ์อมร นิยมค้า อาจารย์ภาควิชาอุตสาหกรรมบริการ คณะศิลปศาสตร์และวิทยาการจัดการ มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร

**ระยะเวลา** 1 ภาคการศึกษา

**หมายเหตุ** กรณีเป็นโครงการก่อสร้าง/ปรับปรุง ต้องแนบเอกสารประกอบการพิจารณาของสำนักงบประมาณเพิ่มเติมดังนี้ 1. บัญชีแสดงปริมาณงานและราคา (ปร. 4 , ปร. 5) 2. แบบรูปรายการ พร้อมรายการประกอบแบบ โดยมีสถาปนิก วิศวกร รับรองแบบอย่างถูกต้อง 3. หนังสืออนุญาตให้ใช้ที่ดิน/อนุญาตให้ก่อสร้างหรือหลักฐานแสดงกรรมสิทธิ์ที่ดินประกอบ

page3image592.png